**Novaport Holding** – Rossiyada mintaqaviy aeroportlarni boshqaradigan transport kompaniyasi, shuningdek, boshqa bir qancha aeroportlarda oʻz ulushiga ega.

Tarixi
------

Novaport rasmiy yaratilishidan oldin kompaniya egasi 2004-yilda Tolmachevo aeroportining 38% ulushini va Barnaul aeroporti operatorining 48% ulushini sotib oldi. Aeroport operatori Novaport 2007-yilda tashkil etilgan va Kadala aeroporti operatori Aerochita kompaniyasining 100 foizini sotib olgan.

2008-yil mart oyida Novaport kelgusi 5 yil ichida mintaqaviy aeroportlar portfelini oshirish uchun 1 milliard dollarlik byudjetni eʼlon qildi. Oʻsha yili Novaport Chelyabinsk aeroportining 69 foiz ulushini va Narimanovo aeroporti operatorining 43 foiz aksiyalarini sotib oldi.

2011-yil sentyabrida Novaport Moskvadagi shoʻba korxonasi AeroService Complex orqali Tolmachevo aeroportining 51 foizini sotib olishni yakunladi va oʻzining ulushini 68 foizga yetkazdi. Keyin AeroService Complex ushbu 68% aksiyalarni 2011-yil avgust oyida Novaport egasi Roman Trotsankoga aloqador Kiprda roʻyxatdan oʻtgan TS Trans Siberia offshor kompaniyasiga sotdi.

2015-yil noyabr oyida Novaport Murmansk aeroportini sobiq egasi Gazprom Neftdan Podeba lou-kost aviakompaniyasining aeroportga parvozlarini rivojlantirish maqsadida sotib oldi. 2016-yil may oyida Novaport 2030-yilga kelib 1,7 million yoʻlovchiga yetkazish uchun yangi terminal qurish rejasini taqdim etdi (2015-yilda 751 300 yoʻlovchiga xizmat koʻrsatilgan).

2016-yil iyul oyida Novaport Aeroinvest kompaniyasidan Xrabrovo va Mineralnye Vodi aeroportlarini sotib oldi.

2017-yil fevral oyida Novaport sayohatchini yollash orqali xorijda har qanday tovarni sotib olish yechimlarini taqdim etuvchi Grabr onlayn xizmatiga 500 ming dollar sarmoya kiritdi.

2017-yil mart oyida Novaport Belgrad aeroportining 100 foizini sotib olishga qiziqish bildirdi.

2017-yil avgust oyida Novaport Omsk-Fyodorovka aeroportini sotib olish boʻyicha munozaralarni boshladi, biroq oktyabr oyida Hududlar aeroportlari (ruscha: *Аэропорты Регионов*) kompaniyasi ham aeroport qurilishida ishtirok etishga qiziqish bildirishdi.

Faoliyati
---------

Novaportga qisman tegishli va/yoki boshqariladigan aeroportlar.

Novaport Holding 16 ta aeroportga ega Rossiyadagi eng yirik mintaqaviy aeroport operatorlaridan biridir. Novaport 2018-yilda 21,6 milliondan ortiq yoʻlovchiga xizmat koʻrsatgan va Rossiyaning keng geografiyasi va koʻplab vaqt zonalari boʻylab mintaqaviy aloqani kuchaytirishga qaratilgan harakatida drayver rolini bajarmoqda. 2018-yil dekabr holatiga koʻra u Novosibirsk, Chelyabinsk, Volgograd, Tomsk Astraxan, Chita, Tyumen, Perm, Murmansk, Kemerovo, Kaliningrad, Mineralniye Vodi, Ulan-ude, Vladikavkaz va boshqa shaharlardagi 14 ta mintaqaviy aeroportlarning asosiy aksiyadori yoki ularni boshqaradi. Barnaul va Stavropol aeroportlarida esa 48-49% ulush bilan minoritar aksiyador hisoblanadi.

| Aeroport | Ulushi | Mamlakat | Xizmat doirasi | Yoʻlovchi tashish (2016) |
| --- | --- | --- | --- | --- |
| Baykal xalqaro aeroporti |  | Rossiya | Ulan-ude |  |
| Barnaul aeroporti | 48% | Rossiya | Barnaul |  |
| Bogashevo aeroporti |  | Rossiya | Tomsk |  |
| Chelyabinsk aeroporti | 69% | Rossiya | Chelyabinsk | 1,2 m |
| Kadala aeroporti | 100% | Rossiya | Chita |  |
| Kemerovo xalqaro aeroporti | 90% | Rossiya | Kemerovo |  |
| Xrabrovo aeroporti |  | Rossiya | Kaliningrad | 1,57 m |
| Mineralnye Vodi aeroporti |  | Rossiya | Mineralnye vodi | 1,73 m |
| Murmansk aeroporti |  | Rossiya | Murmansk | 0,763 m |
| Narimanovo aeroporti |  | Rossiya | Astraxan | 0,525 m |
| Perm xalqaro aeroporti | 75% | Rossiya | Perm |  |
| Roshchino xalqaro aeroporti | 100% | Rossiya | Tyumen |  |
| Tolmachevo aeroporti | 68% | Rossiya | Novosibirsk | 4 m |
| Volgograd xalqaro aeroporti |  | Rossiya | Volgograd | 0,811 m |
| Voronej xalqaro aeroporti | 100% | Rossiya | Voronej | 0,433 m |
| Beslan aeroporti |  | Rossiya | Vladikavkaz | 0,369 m |
| Stavropol xalqaro aeroporti |  | Rossiya | Stavropol | 0,328 m |
| Nalchik aeroporti | 100% | Rossiya | Nalchik | 0,194 m |

Boshqaruvi
----------

Novaport Holding rossiyalik milliarder, Rosneft rahbarining sobiq maslahatchisi Roman Trotsenkoga tegishli. Roman Trotsenko Novaportdagi egaligini AEON korporatsiyasi orqali tasarruf etadi va ayni paytda Rossiya davlat Birlashgan kemasozlik korporatsiyasi prezidenti hisoblanadi. AEON korporatsiyasi shuningdek, kemasozlik, telekommunikatsiya va koʻchmas mulk sohalarida aktivlarga egalik qiladi.

Kompaniya bosh direktorining oʻrinbosari – Anna Varshavskaya.

Manbalar
--------

1. 1 2  „History" (ru). *Novaport.ru*. Qaraldi: 15-may 2017-yil.
2. 1 2  „Novaport Plans 4 Billion Russian Airport Spending". *Novaport.ru* (25-mart 2008-yil). Qaraldi: 9-may 2017-yil.
3. ↑  „Novaport to close 51% purchase of Tolmachevo shares". *Interfax.com* (6-sentyabr 2011-yil). 1-dekabr 2017-yilda asl nusxadan arxivlandi. Qaraldi: 9-may 2017-yil.
4. ↑  „TS Trans Siberia offers Tolmachevo Airport shareholders 50 times par value". *Interfax.com* (12-dekabr 2012-yil). 1-dekabr 2017-yilda asl nusxadan arxivlandi. Qaraldi: 9-may 2017-yil.
5. ↑  „Novaport intends to take full control of Murmansk Airport". *Rusaviainsider.com* (20-noyabr 2015-yil). Qaraldi: 9-may 2017-yil.
6. ↑  „Novaport presents strategy for Murmansk Airport". *Rusaviainsder.com* (17-may 2016-yil). Qaraldi: 9-may 2017-yil.
7. ↑  „Businessman Roman Trotsenko bought two Russian airport". *Sevendaynews.com* (6-iyul 2016-yil). 3-mart 2018-yilda asl nusxadan arxivlandi. Qaraldi: 9-may 2017-yil.
8. ↑  „Roman Trotsenko's Novaport invested in Grabr". *Rusletter.com* (7-fevral 2017-yil). Qaraldi: 9-may 2017-yil.
9. ↑  „Novaport submits bid to operate Belgrade Airport". *Rusaviainsider.com* (14-mart 2017-yil). Qaraldi: 9-may 2017-yil.
10. ↑  „"Аэропорты Регионов" претендуют на участие в проекте достройки аэропорта "Омск-Федоровка"". *www.aex.ru*. Qaraldi: 28-yanvar 2021-yil.
11. ↑  „Ex-advisor to Rosneft head took interest in Belgrade airport". *Crimerussia.com* (14-mart 2017-yil). Qaraldi: 9-may 2017-yil.

[*sayt ishlamaydi*]
12. ↑  „Age not a barrier to success for Novaport deputy CEO in Russia". *Runwaygirlnetwork.com* (1-avgust 2015-yil). Qaraldi: 16-may 2017-yil.

Havolalar
---------

* Rasmiy sayti